**JAVNI POZIV ZA DOSTAVU PONUDE**

**1. PREDMETI NABAVE**

a) usluge energetskog pregleda i izrade energetskog certifikata i

b) usluge izrade projektne dokumentacije za energetsku obnovu višestambene zgrade na adresi Grge Tuškana 14 i 14 A u Karlovcu. Zgrada ima neto korisnu površinu 3480,12 m2.

**2. PONUDA OBAVEZNO SADRŽI PODATKE O:**

2.1. CIJENI USLUGE

Cijena je nepromjenjiva i izražava se za cjelokupni predmet nabave. U cijenu ponude bez poreza na dodanu vrijednost moraju biti uračunati svi troškovi i popusti. Ukupnu cijenu ponude čini cijena ponude s porezom na dodanu vrijednost.

Ako ponuditelj nije u sustavu poreza na dodanu vrijednost, iskazuje cijenu bez poreza na dodanu vrijednost i obavezno u ponudi mora naznačiti da nije u sustavu poreza na dodanu vrijednosti.

Ponuditelji, obveznici poreza na dodanu vrijednost, cijenu usluge iskazuju bez i sa PDV-om.

2.2. UVJETIMA PLAĆANJA

2.3. VALJANOSTI PONUDE

Rok valjanosti ponude je najmanje 30 dana od dana određenog za dostavu ponude. Naručitelj će odbiti ponudu čiji je rok valjanosti kraći od zahtijevanog. Iz opravdanih razloga, Naručitelj može u pisanoj formi tražiti, a Ponuditelj će također u pisanoj formi produžiti rok valjanosti ponude. U roku produženja valjanosti ponude niti Naručitelj niti Ponuditelj neće tražiti izmjenu ponude.

**3. DOKAZI SPOSOBNOSTI:**

3.1. IZVOD IZ SUDSKOG REGISTRA

Upis u sudski, obrtni, strukovni ili drugi odgovarajući registar države sjedišta gospodarskog subjekta, dokazuje se odgovarajućim izvodom, a ako se odgovarajući izvodi ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

Izvod ili izjava ne smije biti starija od tri mjeseca računajući od dana početka postupka nabave.

3.2. DOKAZ TEHNIČKE I STRUČNE SPOSOBNOSTI

Kao dokaz tehničke i stručne sposobnosti ponuditelj u ponudi dostavlja popis ugovora o izvršenim uslugama koje su iste ili slične predmetu nabave u godini u kojoj je započeo postupak nabave i tijekom tri godine koje prethode toj godini. Popis ugovora sadrži iznos, datum pružene usluge i naziv druge ugovorne strane. Ako je potrebno, Naručitelj može izravno od druge ugovorne strane zatražiti provjeru istinitosti potvrde.

Sposobnost se dokazuje s minimalno dva (2) ugovora koja su izvršena na prethodnom natječaju 2017. godine i sa više od 5.000 m2 neto korisne površine koja je obnovljena temeljem natječaja iz 2017. godine.

3.3. OBRAZOVNE I STRUČNE KVALIFIKACIJE

Ponuditelj za potrebe dokazivanja obrazovnih i stručnih kvalifikacija treba u sklopu ponude dokazati da raspolaže s najmanje dva stručnjaka odgovarajuće stručne kvalifikacije sukladno Zakonu o gradnji (NN153/2013 i NN 20/2017) ) i Zakonu o poslovima i djelatnostima prostornog uređenja i gradnje (NN 78/15), a koji posjeduje znanje, iskustvo, alate, uređaje i ostalu tehničku opremu za kvalitetno izvršenje i kontrolu kvalitete predmetne usluge.

Obrazovna i stručna kvalifikacija dokazuje se davanjem vlastoručno potpisane izjave Ponuditelja.

**4. KRITERIJ ODABIRA PONUDE**

Kriterij odabira ponude je najniža cijena (uz obvezu ispunjenja svih uvjeta i zahtjeva definiranih unutar projektnog zadatka i samog poziva).

**5. SADRŽAJ I NAČIN DOSTAVE PONUDA**

Ponuda se dostavlja isključivo u zatvorenim omotnicama (kuvertama) osobnom dostavom ili poštom, najkasnije do **utorka 28. svibnja 2019. godine do 12 sati** (bez obzira na način dostave), kada će pristigle ponude biti i otvorene.

Na zatvorenoj omotnici obavezno staviti: „**Ponuda za stambenu zgradu Grge Tuškana 14 i 14 A – NE OTVARATI“.**

Ponude se dostavljaju na jednu od sljedećih adresa:

1. K-INDEX d.o.o., Jakova Gotovca 1 A, 10 000 Zagreb ili

2. Inkasator d.o.o., Trg hrvatskih branitelja 4, 47 000 Karlovac.

Ponude koje Naručitelj primi nakon isteka krajnjeg roka za podnošenje ponuda smatrat će se zakašnjelima i neće biti otvorene. Ponudu čine ispunjeni i od ovlaštene osobe Ponuditelja potpisani i ovjereni predmeti nabave iz točke 1. ovog Poziva te svi traženi dokumenti i dokazi sposobnosti sukladno ovom Pozivu.

**6. UGOVOR**

Ugovor o nabavi bit će sklopljen s odabranim ponuditeljem. Ugovorom će biti definirani uvjeti isporuke, plaćanja, rok izvršenja i jamstva za izvršenje sukladno ovom Pozivu. Prije potpisa Ugovora, odabrani Ponuditelj obavezan je dostaviti Izjavu kojom se obvezuje prikupiti potrebnu dokumentaciju u katastru i drugim institucijama u okviru redovitog izvođenja ugovorenog posla.

Naručitelj zadržava pravo da prije sklapanja ugovora s odabranim Ponuditeljem zatraži potvrdu o podmirenim obavezama prema Republici Hrvatskoj, bonitetu i pojašnjena u svezi ponude.

Za pojašnjenja i upite ponuditelji mogu koristiti sljedeće kontakte:

K-INDEX d.o.o., e-adresa: upravljanje@k-index.hr, tel:01/4666-519 ili

Inkasator d.o.o., e-adresa: tomislav.franjkovic@inkasator.hr, tel:047/694-773